E-giz ho reier kaled, ho parrez benniget  A jomo sonn en he sav, eüruz hag enoret,  Pa vo kalz all marteze kouezet izel, siwaz !  Dre  mo-devo kemeret kiziou ar hêriou braz !…  II  PARREZ PLOUGASTELL  Dan A. GALL, Person Fouenn.  Plougastell abaoe pell zo  Eo gwella parrez tro-war-dro ;  Neus enni nemed tud a feiz,  A gar o Doue hag o Breiz.  Da zul, da houel, en oferenn,  Aliez er gousperou zoken,  E vezont en iliz bodet  En-dro do beleien garet.  Na kaer eo ar Blougastelliz  Pa z eont bep bloaz da Lourd gand feiz,  Da bedi harz treid ar menez,  Da eva euz dour ar  Werhez !  Na kaer eo ar Blougastelliz  Pa z eont dar pardoniou gand feiz,  Da weled sent o chapeliou,  Gand o dillad a bep seurt liou !  Neus nemed an divroidi  Hag a rafe droug braz enni ;  Ar re-mañ, siwaz, aliez  A ro ar skwer fall er barrez.  O ! Plougastell, bro ar sivi,  E doujañs Doue ra jomi,  Gand da feiz kreñv ha kaloneg,  o komz bepred ar brezoneg !  Mir ivez ar hiziou santel  Sanket ken don e Breiz-Izel,  Ha roet deom  evel eun degouez  Gand on tadou leun a furnez.  5